वे जानते हैं कि शिखर एक दिन में नहीं बनते। बनते बनते बनते हैं। और जब बन जाते हैं तो सम्मानों और पुरस्कारों की कमी नहीं रहती। पिछली आधी सदी में कितने शिखर सम्मान, कितने भारत रत्न कितने पद्म विभूषण, भूषण और पद्मश्री अनेकों राष्ट्रपतियों प्रधानमंत्रियों खिलाड़ियों, नेता, अभिनेता, लेखक, कवि, कलाकार और पत्रकारों को मिले। ये सब निरंतर शिखर वार्ताओं के कारण ही यहाँ तक पहुँचे। जो शिखर वार्ता करता है वही शिखर पर पहुँचता है। जो इन सब शिखरों पर नहीं पहुँचता वह भी जहाँ होता हैं वहाँ के शिखर पर पहुँच जाता है। यह सब शिखर वार्ताओं का ही प्रताप है।